**Podávanie návrhov a podpísanie dokumentov pre elektronické služby obchodného registra.**

1. Formuláre na zápis údajov do obchodného registra sú vypublikované na stránke [http://www.justice.gov.sk/Stranky/Obchodny-register-SR/Formulare-OR-pre-podania-v-elektronickej- podobe.aspx](http://www.justice.gov.sk/Stranky/Obchodny-register-SR/Formulare-OR-pre-podania-v-elektronickej-podobe.aspx)
2. Pre podanie do obchodného registra je potrebné použiť k tomu určenú službu na stránke [www.slovensko.sk.](http://www.slovensko.sk/) Pri každej službe sa nachádza odkaz „Informácie o službe“ , s podrobným popisom elektronickej služby.
* **Návrhy na zápis, zmenu a výmaz údajov v obchodnom registri**

<https://www.slovensko.sk/sk/e-sluzby/or-zapis-zmena-vymaz>

* **Podávanie návrhu na zápis zmeny zapísaných údajov o konečných užívateľoch výhod**

<https://www.slovensko.sk/sk/e-sluzby/or-navrh-zmeny-uzivatela-vyhod>

* **Podávanie návrhu na začatie konania o zosúladení údajov**

<https://www.slovensko.sk/sk/e-sluzby/or-navrh-konanie-o-zhode>

* **Podávanie návrhu, ktorým sa potvrdzujú údaje o organizačnej zložke podniku v Obchodnom registri**

<https://www.slovensko.sk/sk/e-sluzby/or-potvrdenie-udajov-oj-podnik>

* **Poskytovanie výpisu z obchodného registra**

<https://www.slovensko.sk/sk/e-sluzby/or-elektronicky-vypis>

* **Požiadanie o uloženie listiny do zbierky listín**

<https://www.slovensko.sk/sk/e-sluzby/or-ulozenie-listiny>

* **Požiadanie o vyhotovenie kópie listiny uloženej v zbierke listín**

<https://www.slovensko.sk/sk/e-sluzby/or-elektronicka-kopia-listiny>

* **Požiadanie o vystavenie potvrdenia o tom, že listina nie je uložená v zbierke listín**

<https://www.slovensko.sk/sk/e-sluzby/or-elektronicke-potvrdenie-zbi>

1. Na podpisovanie dokumentov kvalifikovaným elektronickým podpisom (pečaťou) musíte mať k dispozícii kvalifikovaný certifikát a aplikáciu na vytvorenie kvalifikovaného elektronického podpisu resp. kvalifikovanej elektronickej pečate.
2. Pri vydávaní občianskeho preukazu je možné **bezodplatne** požiadať o nahratie kvalifikovaného certifikátu, ktorý sa uloží na elektronický čip občianskeho preukazu. Ide o kvalifikovaný certifikát (ACA), prostredníctvom ktorého je možné vytvoriť [kkvalifikovaný elektronický podpis](https://www.slovensko.sk/sk/slovnik/detail/_kep) (KEP, pôvodne používaný ako zaručený elektronický podpis ZEP). Kvalifikovaný certifikát je možné aj zakúpiť u ľubovoľnej akreditovanej certifikačnej autority.
3. Podpisovanie XML formulárov a príloh kvalifikovaným elektronickým podpisom (pečaťou) v požadovaných formátoch umožňuje komerčná aplikácia QSign Premium vo verzii 5.0 a vyššie Disig Desktop Signer alebo cez bezplatná online aplikácia [http://zep.disig.sk](http://zep.disig.sk/) - nastavenie eIDAS QES.

# Na overenie a otvorenie (prezeranie) podpísaných dokumentov

Overovanie podporovaných formátov podpisov umožňuje aplikácia QSign vo verzii 5.3 a vyššie, ktorá je pre účely overovania k dispozícii zdarma. Aplikáciu je možné získať na stránke <http://www.qsign.sk/na-stiahnutie>. Podpis je možné overiť aj na stránke <https://zep.disig.sk/Portal>, a [www.slovensko.sk](http://www.slovensko.sk/)

# Podporované formáty podpisov prepodpisovanie XML formulárov:

XAdES - Výstupom je ASiC kontajner (prípona súboru .asics, .asice, .scs, .sce) obsahujúci dokument a jeho podpis vo formáte XAdES.

*Aktuálne je ešte podporovaný aj formát XAdES\_ZEP EPES – výstupom je XML súbor s príponou .zepx .*

**Podporované formáty podpisov pre podpisovanie prílohy (PDF** – preferovaný formát**) :**

CAdES – Výstupom je ASiC kontajner (prípona súboru .asics, .asice, .scs, .sce) obsahujúci dokument a jeho podpis vo formáte CAdES.

*Aktuálne je ešte podporovaný aj formát CSM – CadES EPES – výstupom je dokument s príponou súboru .zep a formát XAdES\_ZEP PDF prípona súboru .zepx.*

Nie sú podporované dokumenty vytvorené zaručenou konverziou - Podľa § 3 ods. 3 zákona č. 530/2003 Z. z. o obchodnom registri a o zmene a doplnení niektorých zákonov platí, že „Do zbierky listín sa ukladá originál listiny alebo jej osvedčená kópia, ak tento zákon alebo osobitný zákon neustanovuje inak. Ak orgán verejnej moci nevydáva originál listiny v elektronickej podobe, možno do zbierky listín uložiť elektronickú podobu listiny autorizovanú 5aa) osobou oprávnenou na podanie návrhu podľa § 5 alebo, ak sa listina ukladá bez návrhu, osobou oprávnenou na predkladanie listín do zbierky listín. Pri listinách iných osôb ako orgánov verejnej moci nahrádza originál listiny v elektronickej podobe elektronická podoba listiny autorizovaná 5aa) osobou oprávnenou na podanie návrhu podľa § 5 alebo, ak sa listina ukladá bez návrhu, osobou oprávnenou na predkladanie listín do zbierky listín.“.